LA GENERALITAT VALENCIANA CONDECORA DOTZE POLICIES LOCALS D'ALAQUÀS
09/06/2022

# LA GENERALITAT VALENCIANA CONDECORA DOTZE POLICIES LOCALS D'ALAQUÀS

*   09/06/2022
*   [Policia](/categoria/35/0/policia)
*   [Imprimir](#)
*   Compartir
*    https://www.alaquas.org/documento.asp?id\_do=20664

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F20664%2F0&title=Ajuntament%20d%27Alaqu%C3%A0s.%20Premsa.LA%20GENERALITAT%20VALENCIANA%20CONDECORA%20DOTZE%20POLICIES%20LOCALS%20D%27ALAQU%C3%80S)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/20664/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2022/2/20664/09062022screenshot_20220607-210048_gallery_Form_4.jpg)](https://www.alaquas.org/ficheros/documentos/2022/2/20664/09062022screenshot_20220607-210048_gallery_Form_10.jpg "<a href='https://www.alaquas.org/ficheros/documentos/2022/2/20664/09062022screenshot_20220607-210048_gallery_Form_10.jpg' target=_blank><i class='fa fa-external-link' aria-hidden='true'></i>.LA GENERALITAT VALENCIANA CONDECORA DOTZE POLICIES LOCALS D'ALAQUÀS</a>")

Els guardons reconeixen el treball i mèrits d'aquests professionals de la seguretat pública durant la seua tasca policial

Dotze policies locals d’Alaquàs han sigut enguany condecorats per la Generalitat Valenciana, a proposta de l’Ajuntament d’Alaquàs, en l’acte de lliurament de distincions i condecoracions dels cossos de la Policia Local de la Comunitat Valenciana. L’acte va tindre lloc el passat 2 de juny al Reial Monasteri de Santa Maria del Puig i va estar organitzat per la Conselleria de Justícia, Interior i Administració Pública.

En l’acte van estar presents el Subdelegat del Govern enValència, Luis Felipe Martínez, el Secretari Autonòmic de Seguretat i Emergències, Jose María Ángel Batalla, la Comissària-Cap de la Policia Autonòmica de la Comunitat Valenciana, Marisol Conde, l’Alcalde d’Alaquàs, Toni Saura, el Regidor de Cultura, Fran Evangelista i autoritats locals i policies de tota la geografia valenciana.

El primer edil va destacar el valor dels reconeixements pels serveis prestats a la ciutadania per part dels policies condecorats i va posar de relleu la gran representació de la Policia Local d’Alaquàs en aquest acte en el qual han destacat dotze policies locals. Els reconeixements corresponen als anys 2020 i 2021 ja que arran de la situació generada per la pandèmia, l’acte no s’ha pogut realitzar en aquests últims anys.

Per una banda, el Comissari-Cap Antonio Carrasco va rebre la Creu al Mèrit Policial amb distintiu blau per la seua tasca de direcció i coordinació de la Policia Local durant la pandèmia de la COVID-19 pel que respecta a la gestió d’autoorganització policial, actualització constant de la normativa aplicable, col·laboració amb la Delegació del Govern en el proveïment logístic i d’EPI's per a tot el personal policial i municipal així com per la seua col·laboració amb l'exèrcit durant l'operació Balmis. L'oficial Esteban Rivas va ser condecorat com a coordinador de la Unitat de Prevenció Local per la posada en pràctica i desenvolupament de controls per les restriccions de mobilitat i l'agent Miguel Ángel Collado per la gestió en la coordinació de repartiment d’EPIS en els principals nòduls de transport i gestió de recursos en la col·laboració amb el voluntariat.

De la mateixa manera, per sobreeixir amb notorietat i perseverança en el compliment dels deures del seu càrrec amb una conducta exemplar van ser reconeguts i felicitats públicament 1 oficial i 8 agents de la Policia Local d'Alaquàs. Es van destacar les seues meritòries actuacions tant en un incendi en el carrer Santíssima Cruz on van evacuar abans de l'arribada de bombers a diverses persones d'un edifici en flames, com pel rescat en el carrer Albacete d'una persona d'avançada edat que s'havia quedat inconscient en el seu domicili i perdia abundant sang arran d'una caiguda prèvia, derrocant la porta i salvaguardant la seua integritat efectuant labors de primers auxilis, que van estabilitzar a la mateixa fins a la seua posterior evacuació a centre hospitalari.